Συνάντηση του Σαχίντ με τον Υπουργό Εξωτερικών των Ηνωμένων Πολιτειών Μάικ Πομπέο στο Στέιτ Ντιπάρτμεντ στην Ουάσινγκτον (20 Φεβρουαρίου 2019).
Ο **Αμπντούλα Σαχίντ** (Ντιβέχι: ޢަބްދުﷲ ޝާހިދު) είναι πολιτικός από τις Μαλδίβες, ο οποίος είναι ο υπουργός Εξωτερικών της χώρας από το 2018. Είναι, επίσης, ο Πρόεδρος της Γενικής Συνέλευσης του Οργανισμού Ηνωμένων Εθνών, όντας ο πρώτος πολιτικός από τις Μαλδίβες που κατέχει αυτή τη θέση.

Πρώτα χρόνια και εκπαίδευση
---------------------------

Ο Σαχίντ ξεκίνησε να εργάζεται στο Υπουργείο Εξωτερικών των Μαλδιβών το 1984, ενώ αργότερα απέκτησε το πτυχίο του στις πολιτικές επιστήμες από το Κολλέγιο Προηγμένης Εκπαίδευσης της Καμπέρα το 1987. Το 1990 έγινε μέλος του συμβουλευτικού σώματος του Προέδρου Μαουμούν Αμπντούλ Γκαγιούμ, θέση στην οποία παρέμεινε μέχρι το 1994. Στο μεταξύ, απέκτησε μάστερ από τη Σχολή Φλέτσερ του Πανεπιστημίου Ταφτς το 1991.

Σταδιοδρομία
------------

Ο Σαχίντ διετέλεσε Πρόεδρος του Κοινοβουλίου των Μαλδιβών από το 2009 μέχρι το 2014, έχοντας εκλεγεί σε αυτή τη θέση στις 28 Μαΐου 2009, συγκεντρώνοντας 42 από συνολικά 75 ψήφους. Ο ίδιος έπαιξε σημαντικό ρόλο στη μετάβαση των Μαλδιβών στη δημοκρατία. Είναι μέλος του Δημοκρατικού Κόμματος των Μαλδιβών, καθώς και βουλευτής για την εκλογική περιφέρεια Χενβέιρου Ουθούρου.

Έχει εκπροσωπήσει, επίσης, τη χώρα του στον Οργανισμό Ηνωμένων Εθνών, στην Κοινοπολιτεία των Εθνών, στο Κίνημα των Αδεσμεύτων και στον Οργανισμό Ισλαμικής Διάσκεψης.

### Μέλος του Κοινοβουλίου

Ο Σαχίντ εξελέγη για πρώτη φορά στο Κοινοβούλιο των Μαλδιβών το 2000, ενώ συμμετείχε στο ειδικό σώμα που συγκροτήθηκε για τη διαμόρφωση του νέου Συντάγματος των Μαλδιβών την περίοδο 2004-2008.

### Υπουργός Εξωτερικών

Ο Σαχίντ διετέλεσε υπουργός Εξωτερικών από τις 23 Αυγούστου 2007 μέχρι τις 11 Νοεμβρίου 2008, κατά τη διάρκεια της προεδρίας του Μαουμούν Αμπντούλ Γκαγιούμ.

Ο ίδιος ήταν μέλος του Λαϊκού Κόμματος των Μαλδιβών μέχρι τις 15 Απριλίου 2013, οπότε και αποχώρησε ώστε να ενταχθεί στο Δημοκρατικό Κόμμα των Μαλδιβών τρεις μέρες μετά.

### Πρόεδρος της Γενικής Συνέλευσης του Οργανισμού Ηνωμένων Εθνών

Στις 7 Ιουνίου 2021, ο Σαχίντ εξελέγη Πρόεδρος της Γενικής Συνέλευσης του Οργανισμού Ηνωμένων Εθνών, συγκεντρώνοντας 143 ψήφους υπέρ, 48 κατά και καμία ψήφο αποχής ή άκυρη ψήφο.

Παραπομπές
----------

1. ↑  «The President's Office». *presidency.gov.mv*. Αρχειοθετήθηκε από το πρωτότυπο στις 2 Ιανουαρίου 2019. Ανακτήθηκε στις 1 Ιανουαρίου 2019.
2. ↑  «Honourable Abdulla Shahid» (PDF). *un.org*.
3. ↑  «Honourable Abdulla Shahid, MP and Former Speaker Parliament of the Maldives» (PDF). *ipu.org*. 16 Νοεμβρίου 2014. σελ. 1.
4. 1 2  «His Excellency Mr. Abdulla Shahid, MP *A Biographical Note*». Foreign Ministry of Maldives. Αρχειοθετήθηκε από το πρωτότυπο στις Αυγούστου 11, 2014. Ανακτήθηκε στις Σεπτεμβρίου 28, 2012.
5. ↑  «Kuryge raeesun» (στα Ντιβέχι). Majlis. 6 Ιανουαρίου 2019. Αρχειοθετήθηκε από το πρωτότυπο στις 6 Ιανουαρίου 2019. Ανακτήθηκε στις 6 Ιανουαρίου 2019.
6. ↑  «The Honorable Abdulla Shahid, MP, the Speaker of People's Majlis». Αρχειοθετήθηκε από το πρωτότυπο στις 9 Αυγούστου 2016. Ανακτήθηκε στις 28 Σεπτεμβρίου 2012.
7. ↑  «Opposition members elected to position of Majlis Speaker, Deputy Speaker». *Haveeru Daily* (Maldives). May 30, 2009. Αρχειοθετήθηκε από το πρωτότυπο στις March 3, 2016.. Ανακτήθηκε στις September 28, 2012.
8. ↑  «Speaker Shahid ends speculation, announces MDP switch». *Haveeru Online*. April 18, 2013. Αρχειοθετήθηκε από το πρωτότυπο στις April 21, 2013.. Ανακτήθηκε στις April 18, 2013.
9. ↑  «Twitter/ @abdulla\_shahid». Twitter.com. Ανακτήθηκε στις 18 Απριλίου 2013.
10. ↑  «Maldives' FM Abdulla Shahid elected as President of UN General Assembly». *edition.mv*. 7 Ιουνίου 2021.